ভিক্টোরিয়া (অস্ট্রেলিয়া)
ভিক্টোরিয়া দক্ষিণ-পূর্ব অস্ট্রেলিয়াতে অবস্থিত একটি অঙ্গরাজ্য। ভিক্টোরিয়া অস্ট্রেলিয়ার অঙ্গরাজ্যগুলির মধ্যে সবচেয়ে ঘনবসতিপূর্ণ ও ২য় সর্বোচ্চ সংখ্যক জনবহুল। রাজ্যের অধিকাংশ জনগণ পোর্ট ফিলিপ বে নামের বন্দর এলাকা ও তার আশেপাশে বাস করে; এখানেই অঙ্গরাজ্যটির রাজধানী ও বৃহত্তম শহর মেলবোর্ন মহানগরীটি অবস্থিত। মেলবোর্ন অস্ট্রেলিয়ার ২য় বৃহত্তম শহর। ভৌগোলিকভাবে এটি অস্ট্রেলিয়া মূল ভূখণ্ডের ক্ষুদ্রতম অঙ্গরাজ্য। এর দক্ষিণে ব্যাস সমুদ্রপ্রণালী ও তাসমানিয়া দ্বীপ, উত্তরে নিউ সাউথ ওয়েলস, পূর্বে তাসমান সাগর এবং পশ্চিমে সাউথ অস্ট্রেলিয়া।